Ńdɔ̄ hḿ Ńtondôbə a dzó naa: mayi fɔl ényiŋ mə́ndá mə́ Yákɔb, mayi yén bitɔbɔgɔ bíé ngɔ́l; dzǎl láyi dúgán lóŋoban é vóm á ngábə́ bɛdə́, ndá Zambá é dúgán tə́bə̄ é vóm ē ngābə́ tə́lə, 19biá bí ólugu ai loe bí ngasogozo. Mayi bɔ̌ nā bə́ fūí təge bǎd síbi, mayi bɔ̌ nā bə́ bi olugú, təge bǎd dzɔlan. 20Bɔ́n bōé báyi bɔ anə́ ḿmīé bǒd yə̄ ósúsúa, ńdɔ̄ fə ayɔŋ díé láyi mǎn wón ai ngul dzama; mayi lə́də̄ é bod bə́sə̄ bándə́gələ bɔ́ ábē. 21Ǹkúkúmá wóé wáyi tíē ábə̄ nyémēn, ǹdzóe woé a yi bɔ̌ mod yǎ ndâ bod dzié; mayi nyé dudu, a sɔ́ɔ́ baaba ai ma. Zá ā yi zombǒ naa a súbu ma babi, ma Ǹtondôbə ! 22Myǎzu bɔ áyɔŋ dáma, maa Zambá wāān.